Tehenészet: Kétszer is hármas ikrek születtek
Kétszer is hármas ikrek születtek a hegykõi zrt. tehenészetében. A kisborjúk és „mamáik" jól vannak.
A Hegykõi Mezõgazdasági Zrt. hatszáz férõhelyes tehenészetében kétszer is hármas ikreket ellettek a napokban. – A teheneknél éppolyan ritka a hármas ikrek világra hozatala, mint az embernél – fogalmazott dr. Varga Gábor állatorvos, a zrt. elnök-igazgatója. – Egy év alatt a tehenészetünkben mintegy hatszáz kisborjú születik. Egy tehén az esetek 90–95 százalékában egy borjút ellik, hármas ikrek legutóbb három éve jöttek világra nálunk. Igaz, ott az egyik kisborjú halva született. A mostani hat kisborjú mindegyike jól van, mamáikkal együtt. Sokan úgy gondolják, hogy egyik tehén vagy borjú ugyanolyan, mint a másik, az ikreknél ugyan mi lehet még azonosabb? Nos, ezeknél az ikerállatoknál a testfelépítés, a csontszerkezet, továbbá a foltok, a rajzolatok hasonlatosak.
Az elnök-igazgató elmondta még: a hármas ikreket szült két tehén közül az idõsebbiknek, a nyolcévesnek ez volt a hatodik ellése, míg a négyévesnek a második. Mindketten az igen jól tejelõ állatok közé tartoznak, remélik, hogy e Holstein–Friezek hat utódja is ilyen lesz.
Hegykõ mezõgazdaság